Diari Oficial de la Generalitat Valenciana


Sumari del DOGV 5283, del 19-06-2006 (2006/6694)

RESOLUCIÓ de 28 d'abril de 2006, del director gerent de l'Agència Valenciana de Salut, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Gandia.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5283

Data del DOGV
:   19-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6694


Organisme emissor
:   Agència Valenciana de Salut

Tipus de document
:   Resolució

RESOLUCIÓ de 28 d'abril de 2006, del director gerent de l'Agència Valenciana de Salut, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Gandia. [2006/6694]  
Expedient iniciat a instància d'Ana María Roig Pellicer, en data 24 de novembre del 2005, a fi de sol·licitar l'autorització d'una nova oficina de farmàcia al municipi de Gandia, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
L'expedient s'ha tramitat segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
A l'expedient s'aporten certificats emesos pel secretari de l'Ajuntament de Gandia sobre nombre de vivendes de segona ocupació, i sobre nombre de places hoteleres, de càmping i apartaments, per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
Per mitjà dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, per mitjà del qual s'establix el procediment per a l'autorització de noves oficines de farmàcia i en aplicació de l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana, que establix «per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, i s'imputa a les vivendes de segona residència una capacitat de quatre habitants per vivenda», i tenint en compte que .Per a això, s'entendrà per segona residència els immobles classificats com a vivenda en què no figure com empadronat cap habitant i que no s'hagen comptabilitzat com a allotjaments temporals., no s'acredita una població estacional superior a l'acreditada en l'expedient que ha conduït a l'autorització de 5 noves oficines de farmàcia per Resolució de 4 de febrer de 2005, del conseller de Sanitat, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Gandia (València), per la qual cosa no procediria l'autorització de noves oficines de farmàcia.  
D'altra banda, d'acord amb el que establix l'article 18 de la Llei 6/1998, de 22 de juny, les autoritzacions que, si és el cas, pogueren concedir-se en aplicació tant del mòdul general com del mòdul turístic, s'adjudicaran seguint el procediment establit en el Decret 149/2001, de 5 d'octubre, i no és, per tant, admissible la pretensió de la sol·licitant en el fet que li siga autoritzada l'obertura prescindint del procediment d'adjudicació.  
En conseqüència, no procedix l'autorització per a l'obertura d'una nova oficina de farmàcia.  
Per raó de tot el que s'ha exposat, resolc denegar, a Ana María Roig Pellicer l'autorització per a l'obertura d'una nova oficina de farmàcia al municipi de Gandia, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.  
Que es notifique a les persones interessades i que es publique esta resolució en el Diari Oficial de la Generalitat amb l'advertència que exhaurix la via administrativa i que hi poden interposar recurs contenciós administratiu en el termini de dos mesos, comptats a partir del dia següent al de la data de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 d'abril de 2006.. El director gerent de l'Agència Valenciana de Salut: Manuel Cervera Taulet.